VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKAS

Į S A K Y M A S

DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKAS 2000 M. GRUODŽIO 6 D. ĮSAKYMO NR. 227 „DĖL MOKESTINIŲ PRIEVOLIŲ ĮSKAITYMO TVARKOS PATVIRTINIMO“ PAPILDYMO

2003 m. rugsėjo 26 d. Nr. V-264

Vilnius

Vadovaudamasi Valstybinės mokesčių inspekcijos prie Finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 (Žin., 1997, Nr. 87-2212; 2001, Nr. 85-2991; 2002, Nr. 20-786), 18.11 punktu ir siekdama patobulinti mokesčių mokėtojų mokestinių prievolių įskaitymo į biudžetus bei fondus taisykles,

papildau Mokestinių prievolių įskaitymo tvarką, patvirtintą Valstybinės mokesčių inspekcijos prie Lietuvos Respublikos finansų ministerijos viršininko 2000 m. gruodžio 6 d. įsakymu Nr. 227 „Dėl Mokestinių prievolių įskaitymo tvarkos patvirtinimo“ (Žin., 2000, Nr. 110-3558; toliau – Tvarka), nauju 81 punktu ir jį išdėstau taip:

„81. Į teritorinės valstybinės mokesčių inspekcijos biudžeto pajamų surenkamąją sąskaitą pagal vieną įmokos kodą, nustatytą mokesčiui ir su juo susijusioms sumoms padengti, sumokėtos įmokos įskaitomos tokia tvarka:

81.1. mokesčio prievolės;

81.2. mokesčio nepriemokos, pradedama nuo anksčiausiai susidariusiųjų;

81.3. baudos, pradedama nuo anksčiausiai paskirtųjų;

81.4. delspinigiai nuo mokesčio nepriemokų, pradedama nuo anksčiausiai susidariusių mokesčių nepriemokų priskaičiuotų delspinigių, paskui – palūkanos ir delspinigiai nuo baudų, pradedama nuo anksčiausiai paskirtų baudų priskaičiuotų palūkanų ir delspinigių.

Jeigu tokios mokestinės prievolės jau padengtos, gautą įmoką mokesčių administratorius įskaito šios Tvarkos 19 punkte nustatyta tvarka.“.

VIRŠININKĖ	VIOLETA LATVIENĖ